da da en da da da da da da da da fr nb da da en nb da da da da da da da da da da da da da de da da da da da da da en en en en en en en en en en da da nl da da da da nl da da da en da en da da da nb tr da nn en en nb
Når arven skal deles. Krig eller fred? - Allan Ohms
Allan Ohms Input i samfundsdebatten.
Mere om mig – hvem skriver bloggen
Skrevet af: Allan Ohms den 22. februar 2018 i Bøger & foredrag, Debat, politik & samfund, Erhverv, produkter & CSR, Kirke, tro & tanker, Kunst, kultur & oplevelser Skriv en kommentar 2,828 visninger 0
Arven. ”Vores mission må være, at vi skal gøre en forskel, så alle kan forlade denne jord, uden at pårørende bliver splittet. Vi må fortælle om muligheden for at afvæbne konflikter via dialog”. Fotos Kenn Thomasen.
Sådan skrev Poul Erik Bermann til mig efter et møde. Vi diskuterede døden og virkningen af den. “Når arven skal deles”. Vi har begge erfaringer med voldsomme eftervirkninger, når familier eller venner splittes efter et dødsfald. “Når arven skal deles”.
Poul Erik Bermann, kunstner, debattør og foredragsholder
Kunstneren Poul Erik Bermann har efter mors død ændret sin livsopfattelse sammenfattet i ordene: ”Vi ved aldrig, hvornår livet slutter, og derfor besluttede jeg mig for, at oplevelsen ikke skulle gentages”. Det skete efter Poul Erik var på besøg hos familien i Nordjylland. Han havde et negativt møde med moderen. Dagen efter skulle han tilbage til Sjælland og kørte forbi forældrenes hus, men han stoppede ikke op for at få renset luften. Senere på dagen fik han meddelelse om, at moderen var død. Det ændrede hans tilgang og da hans far blev alvorligt syg, vidste han, at nu skulle de tale ud om livet. Det gjorde han og det blev en positiv oplevelse. I dag siger Poul Erik Bermann: ”At ændre fortiden er umuligt, men én ting fortryder jeg: at jeg ikke afsatte tid til at drikke kaffe med mine forældre den mandag formiddag for 27 år siden”. Poul Erik Bermann har sat sig for at skabe positivitet og glæde i familierne ved at vi anerkender hinanden for det vi gør og er. Dialog frem for debat. Aktiv lytning. Mens tid er Og et vigtigt emne her er, at vi skal kunne tale om og forholde os til døden. Poul Erik har samlet erfaring fra samtaler med mennesker i hele landet, han har holdt talrige foredrag og er omtalt i pressen, f.eks. i Dagbladet for og Kristeligt Dagblad og det hele er sammenfattet i hans bog Til døden os skiller.
Poul Erik Bermann har udvalgt sin egen kiste og urne og har malet begge dele. Se Dagbladets artikel her.
Allan Ohms, advokat(H), mediator, debattør og foredragsholder
Jeg er selv advokat og konfliktmægler og hjælper mange med at skrive testamente og jeg behandler større og mere komplekse dødsboer. Jeg er autoriseret bobestyrer ved skifteretten i Roskilde retskreds og retsmægler under Østre Landsret. Mit arbejde har givet mig et fantastisk indblik i det emne, som Poul Erik også har kastet sig over, bare fra en lidt anden vinkel. Fælles for ham og mig er, at vi er ivrige for at udbrede dialogen om døden og dens virkninger og vi drøftede på det omtalte møde, om vi kan gøre en større forskel ved at optræde sammen. Så det forsøger vi nu. Udfordringen er, at emnet ikke i sig selv er så tillokkende – mange er lidt berøringsangste – vi håber at gøre emnet mere tillokkende. Det er vigtigt.
På min side – advokatens oplevelser – kan jeg berette om mangt og meget, som kan sammenfattes i ordene: ”Du kender ikke de andre, før du har skiftet med dem”. Nogle oplever en positiv bekræftelse – det hele forløber fint og ordentligt – og andre kommer desværre til at opleve det modsatte. Nogle gange på en meget voldsom måde, som for altid splitter familierne. Det er tungt. Det er endnu tungere, når jeg tænker: det kunne være undgået ved rettidig omhu.
Hvorfor sker det, når arven skal deles? Som bobestyrer oplever jeg desværre, at splittelsen nogle gange kommer af et dårligt skrevet testamente. Det er i stigende grad gør-det-selv-testamenter, der hentes fra internettet og udfyldes uden forståelse for tingene. Det kan give helt groteske resultater. I andre tilfælde er det testamenter skrevet af advokater, tilsyneladende med venstre hånd, for der er fejl, både juridisk og kommunikationsmæssigt. Du kan se min liste over de ti mest udbredte fejl i testamenter på dette link.
Jeg modtog i 2017 Dreyers Fonds Hæderspris, blandt andet for mit arbejde med at udbrede kendskabet til juraen, hvilket for mig altid har været en vigtig del af mit arbejde som advokat.
Jeg besvarer hver lørdag spørgsmål fra læserne i Berlingske Business. Du kan her på linket se en oversigt over spørgsmål og svar, bl.a. om arv og testamente. Jeg brænder for at hjælpe mennesker med at løse konflikter og udngå retssager. Du kan læse om det her.
Et af de bedste midler til at undgå problemer, når arven skal deles er klarhed. Hvad ønsker du og hvorfor? Det kan kommunikeres på forskellig måde. Mens du lever, kan du italesætte dine ønsker og vaccinere mod uenighed. I et testamente kan du, hvis du udtrykker dig velovervejet og med omhu, forebygge uenighed. Jeg har holdt mere end tusind møder med testatorer og ligeså mange med arvinger i dødsboer. Jeg kan sige, at alt, alt for mange overser disse muligheder, mens tid er.
Vi har begge stor erfaring i at holde indlæg om emnet og vi vil nu også forsøge at optræde sammen.
Poul Erik Bermann og jeg vil sammen med andre, der har denne interesse være med til at italesætte emnet. Hvis du har lyst til at høre mere om det, så er du velkommen til at kontakte os, se nedenfor.
Poul Erik Bermann peb@poulerikbermann.dk Tlf. 2026 4940 PoulErikBermann.dk    Om bogen
Allan Ohms ao@forumadvokater.dk Tlf 4638 0321  www.forumadvokater.dk
Bogen: Til døden os skiller
Det handler om kærlighed – Poul Erik Bermann i Kristeligt Dagblad
Oversigt over de ti mest udbredte fejl i testamenter
13 gode grunde til ikke at oprette testamente
Artikler om mediation – den moderne måde at løse konflikter
Pimp din kiste – så vild er kunstnerens egen kiste
Bogen Til døde os skiller af Poul Erik Bermann
Til døden OS skiller
Forrige: Forsikringsselskaber bestiller skjulte skyggerapporter, når du vil sælge dit hus
Næste: Tanker om den gode arbejdsplads – om nettoenergi
Advokat advokater Chris Macdonald CSR CSR - virksomheders samfundsansvar Danmark Debat Digte Erhvervslivet Etik Ferie Festival Folkekirken Folkemødet Folketinget Forum Advokater Fri proces Fritid Gode råd innovation Italien Jura kirke Kultur Kunst livet Mediation Mennesker Menneskerettigheder Mindfulness Motion Musik oplevelser Politik Presse og medier Retssikkerhed Roskilde Roskilde Festival samfund Samfundsansvar tanker Tanker Tro Udvikling Verden
Advokat, jura & retssikkerhed
Debat, politik & samfund
Erhverv, produkter & CSR
I form & slib saven
Kirke, tro & tanker
Kunst, kultur & oplevelser
Arkiv Vælg måned november 2020  (1) oktober 2020  (1) september 2020  (1) august 2020  (1) maj 2020  (2) april 2020  (3) marts 2020  (1) december 2019  (1) oktober 2019  (2) september 2019  (2) august 2019  (3) juli 2019  (3) maj 2019  (1) april 2019  (2) februar 2019  (2) januar 2019  (7) december 2018  (1) november 2018  (4) oktober 2018  (3) september 2018  (4) juli 2018  (3) maj 2018  (3) april 2018  (2) marts 2018  (4) februar 2018  (3) januar 2018  (3) december 2017  (1) november 2017  (1) oktober 2017  (2) september 2017  (1) august 2017  (1) juli 2017  (6) juni 2017  (3) maj 2017  (1) april 2017  (6) marts 2017  (1) februar 2017  (5) januar 2017  (8) december 2016  (6) november 2016  (2) oktober 2016  (5) september 2016  (2) august 2016  (3) juli 2016  (6) juni 2016  (3) maj 2016  (2) april 2016  (4) marts 2016  (4) februar 2016  (3) januar 2016  (11) december 2015  (6) november 2015  (7) oktober 2015  (4) september 2015  (4) juli 2015  (3) juni 2015  (1) maj 2015  (2) april 2015  (9) marts 2015  (6) februar 2015  (6) januar 2015  (2) december 2014  (5) november 2014  (5) oktober 2014  (9) september 2014  (9) august 2014  (3) juli 2014  (3) juni 2014  (7) maj 2014  (5) april 2014  (6) marts 2014  (3) februar 2014  (8) januar 2014  (7) december 2013  (15) november 2013  (15) oktober 2013  (8) september 2013  (12) august 2013  (14) juli 2013  (17) juni 2013  (25) maj 2013  (11) april 2013  (5) marts 2013  (5) februar 2013  (13) januar 2013  (12) december 2012  (4) november 2012  (5) oktober 2012  (7) september 2012  (6) august 2012  (4) juli 2012  (17) juni 2012  (13) maj 2012  (18) april 2012  (3) marts 2012  (7) februar 2012  (6) januar 2012  (13) december 2011  (21) november 2011  (22) oktober 2011  (41) september 2011  (45) august 2011  (49) juli 2011  (55) juni 2011  (30) maj 2011  (46) april 2011  (35)
Følg mig på Facebook
Powered by WordPress | Leveret af Groubee
© Copyright 2016, All Rights Reserved